Lisa 6

14.03.2018 sõlmitud

sõidukite registreerimiseelse tehnonõuetele vastavuse

kontrolli teostamise ja andmete töötlemise lepingu nr 1-13/18/0486-1 juurde

**SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU   
nr 1-13/18/0486-1 MUUTMINE**

**29.05.2023**

**Transpordiamet**, registrikoodiga 70001490, asukohaga Valge 4, 11413 Tallinn, mida esindab Transpordiameti sõidukite tehnoosakonna ülevaatuse ekspert osakonna juhataja ülesannetes Helari Holm, kes tegutseb volituse alusel,

ja

**Heladora Trading OÜ**, registrikoodiga 14402995, asukohaga Kadaka tee 86a, 12618 Tallinn (edaspidi „**Teostaja“**), mida esindab juhatuse liige Rain Inno, kes tegutseb põhikirja alusel,

vahel on sõlmitud 14.03.2018 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 1-13/18/0486-1 (edaspidi „**Leping“**).

Võttes arvesse, et:

1. Lepingu punkti 8.1. kohaselt saab Lepingut muuta poolte kokkuleppel, Lepingu muudatused, mis ei ole vormistatud Lepinguga samas vormis, on tühised ning Lepingu muudatused tuleb vormistada Lepingu lisana.;
2. Lepingu punkti 4.4. kohaselt peab Teostaja omama Sõidukite valmistajatehasega sõlmitud ametlikku lepingut või ametliku maaletooja volitust, mis annab õiguse Sõidukite müügiks Eestis.;
3. Teostaja esitas Transpordiametile avalduse (registreeritud Transpordiameti dokumendihaldussüsteemis 10.05.2023 numbriga 11.2-7/23/12378-1) Lepingu punkti 2.2. muutmiseks ja korrigeeritud andmetega avalduse (lisatud Transpordiameti dokumendihaldussüsteemis registreeritud avaldusele 13.05.2023). Teostaja soovib lisada Lepingu punkti 2.2. õigust teostada Ülevaatust esmakordselt kasutusele võetavatele L3e-kategooria ZONTES sõidukitele.;
4. 13.06.2022 muudatuse punktiga 1. muudeti Lepingu punkti 2.2. sõnastust järgmiselt: „*Teostaja võib teostada Ülevaatust esmakordselt kasutusele võetavatele L3e-kategooria INDIAN, L3e-kategooria INDIAN MOTORCYCLE, MS2- ja L3e-kategooria KAWASAKI, MS2-, T1-, T2-, T3- ja L7e-kategooria POLARIS, L3e-kategooria TRIUMPH ning T3- ja L7e-kategooria SEGWAY sõidukitele (edaspidi „****Sõiduk“****)*.“.

Lähtudes eeltoodust, lepivad Transpordiamet ja Teostaja kokku alljärgnevas:

1. Muuta Lepingu punkti 2.2. ning sõnastada see uues redaktsioonis alljärgnevalt:

„2.2. Teostaja võib teostada Ülevaatust esmakordselt kasutusele võetavatele   
L3e-kategooria INDIAN, L3e-kategooria INDIAN MOTORCYCLE, MS2- ja L3e-kategooria KAWASAKI, MS2-, T1-, T2-, T3- ja L7e-kategooria POLARIS, L3e-kategooria TRIUMPH, T3- ja L7e-kategooria SEGWAY ning L3e-kategooria ZONTES sõidukitele (edaspidi „**Sõiduk**“).“.

1. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.
2. Lepingu muudatuse jõustumisest muutuvad kehtetuks 14.03.2018 sõlmitud Lepingu nr   
   1-13/18/0486-1 järgnevad lisad:
   1. 18.06.2019 avaldatud lisa 1;
   2. 31.07.2019 avaldatud lisa 2;
   3. 05.09.2019 avaldatud lisa 3.
3. 14.03.2018 sõlmitud Lepingu nr 1-13/18/0486-1 juures on kolm kehtivat lisa:
   1. 14.03.2018 avaldatud lisa 1;
   2. 13.06.2022 avaldatud lisa 5;
   3. Käesolev lisa 6.
4. Poolte rekvisiidid ja allkirjad:

**Transpordiamet** **Heladora Trading OÜ**

Registrikood: 70001490 Registrikood: 14402995

Asukoht: Valge 4 Asukoht: Kadaka tee 86a

11413 Tallinn 12618 Tallinn

Telefon: +372 620 1200 Telefon: +372 520 5266  
E-post: info@transpordiamet.ee E-post: rain@motodepoo.ee

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*/digitaalselt allkirjastatud/ /digitaalselt allkirjastatud/*